இதில், தமிழ் வளர்ச்சி, பண்பாடு மற்றும் தொல்லியல்துறை அமைச்சர் மாஃபா. பாண்டியராஜன் சிறப்பு விருந்தினராகக் கலந்துகொண்டு பேசினார். அப்போது, ' 'தமிழ்நாடு' என்று அறிஞர் அண்ணா அறிவித்து 50 ஆண்டுகள் ஆகிவிட்டன. அப்படி தமிழ்நாடு என்று அறிவித்ததற்கான பொன்விழா ஆண்டாக மட்டுமல்ல, தமிழ் மொழி, கலை, பண்பாடு ஆகிய மூன்றும் ஓர் உன்னதமான உயர் நிலையை அடையும் வகையில், தமிழர்களுக்கான பொன்விழா ஆண்டாகவும் இந்த ஆண்டு இருக்கப்போகிறது. இன்றைக்கு, உலகம் முழுவதும் தமிழின மக்கள் ஒன்பதரை கோடி பேர் இருக்கிறோம். எனவே, தமிழை அடுத்தடுத்த தலைமுறைக்கும் கொண்டுசெல்வதற்காக, 'தமிழ் வளர் மையம்' என்ற அமைப்பை இந்த அரசு உருவாக்க இருக்கிறது. 1 லட்சத்துக்கும் மேல் தமிழர்கள் வாழக்கூடிய 17 நாடுகளில், தமிழ் மொழியைக் கற்றுக்கொடுப்பதற்கான ஆசிரியர்களை நியமிக்க இருக்கிறோம். காஷ்மீரில் உள்ள சில பள்ளிகளிலும் மாணவர்களுக்கு தமிழ் கற்றுத் தரப்பட இருக்கிறது.